વિશ્વ સ્વાસ્થ્ય સંગઠને આપેલી ચેતવણી મુજબ ભારત અને ઓસ્ટ્રેલિયામાં નિપાહ વાઇરસ ફેલાવાનું જોખમ સૌથી વધુ છે. આ વાઇરસ પહેલવહેલો વર્ષ ૧૯૯૮માં મલેશિયામાં જોવા મળ્યો હતો. મલેશિયાના કાંપુંગ સુંગઇ નિપાહ નામના ગામમાં આ વાઇરસને કારણે લોકો બીમારીનો ભોગ બન્યા હતા અને તેથી જ આ વાઇરસને નિપાહ વાઇરસ તરીકે ઓળખવામાં આવે છે. ફ્રૂટ બેટ પ્રજાતિના ચામાચીડિયાને કારણે આ વાઇરસ ખૂબ ઝડપથી ફેલાય છે. તે ફળો પર ચાંચ મારે છે અને વાઇરસ ફેલાવે છે. આ સંક્રમિત ફળો માણસો આરોગે છે અને તેઓ રોગની ઝપટમાં આવી જાય છે.